ગુજરાત પહેલેથી જ ભારતના એક પ્રગતિશીલ રાજ્ય તરીકેની ઓળખ ધરાવે છે, ચાહે તે ઔદ્યોગિક ક્ષેત્ર હોય કે કૃષિ ક્ષેત્ર. સક્રિય, દૂરદર્શી દ્રષ્ટિકોણ સાથેની રાજ્ય સરકારે વિવિધ ક્ષેત્રોના વિકાસમાં ઉત્પ્રેરક બનેલ છે અને આ રીતે સામૂહિક પ્રયાસોના પરિણામસ્વરૂપ ગુજરાત રાજ્ય પ્રગતિના પંથ પર અગ્રેસર રહ્યું છે. ગુજરાત ખેત ઉદ્યોગ નિગમ, જે રાજ્યમાં કૃષિ અને સંલગ્ન પ્રવૃત્તિઓને જમીની સ્તર પર પ્રોત્સાહન આપે છે અને કૃષિ ઉદ્યોગના વિકાસને ઉત્તેજન આપે છે, તે રાજ્યની દૂરંદેશીસભર નીતિઓને ઉજાગર કરે છે. કંપની એક્ટ 1956 હેઠળ 1969માં સ્થાપવામાં આવેલ નિગમ ગુજરાત સરકાર તથા ભારત સરકારની વિવિધ યોજનાઓના અમલીકરણ માટે સહાયક અને મધ્યવર્તી સંસ્થા તરીકે કામ કરે છે.